Ymatebion a dderbyniwyd gan Brif Weinidog Cymru mewn perthynas ag Adroddiad Flynn (Chwilio am atebolrwydd - Adolygiad o esgeuluso pobl hŷn a oedd yn byw mewn cartrefi gofal a ymchwiliwyd fel Ymgyrch Jasmine).

|  |  |  |
| --- | --- | --- |
| **Asiantaeth \ sefydliad sy'n gyfrifol** | **Argymhelliad** | **Ymateb** |
| **Llywodraeth Cymru** | **Argymhelliad 1**  **1**. y sector cartrefi gofal preswyl a nyrsio:   1. yn cael ei wneud yn *sector o bwys strategol cenedlaethol* i Gymru, gan gydnabod bod buddsoddiad isel yn y system gofal iechyd yn golygu costau uwch i'r Gwasanaeth Iechyd Gwladola bod hynny'n effeithio ar botensial economaidd drwy fethu hyrwyddo gweithlu modern a hyfforddedig 2. mabwysiadu polisïau clir i reoleiddio a galluogi ymyriad yn y 'farchnad' gofal cymdeithasol i wella ansawdd y gofal drwy fynd i'r afael yn uniongyrchol â materion fel cyflog ac amodau gwaith, lefelau staffio a gwybodaeth ac arbenigedd comisiynwyr gwasanaethau a ariennir yn gyhoeddus 3. sicrhau bod rheolwyr cartrefi gofal wedi eu cofrestru, ac yn aelodau o gorff proffesiynol sy'n pennu safonau proffesiynol, yn meddu ar bwerau disgyblu ac yn rhoi llais iddynt ar bolisi cenedlaethol, a 4. datblygu dangosyddion ansawdd credadwy i lywio cynllunio strategol ar gyfer iechyd a gofal cymdeithasol | Gweler y Datganiad Ysgrifenedig atodedig |
| **Llywodraeth Cymru** | **Argymhelliad 2**  **2.** Llywodraeth Cymru, mewn cydweithrediad ag **Iechyd Cyhoeddus Cymru**, yn sicrhau bod:   1. arwyddocâd briwiau pwysedd dwfn yn cael ei ddyrchafu i *gyflwr hysbysadwy* 2. uwch-glinigwyr, gan gynnwys Cofrestryddion, Meddygon Teulu a Nyrsys Hyfywedd Meinwe, yn cymryd rôl arweiniol i atal briwiau pwysedd y gellir eu hosgoi ac i ddatblygu Cofrestrfa Glwyfau Genedlaethol, gyda chymorth y **Ganolfan Arloesi ym maes Gwella Clwyfau** 3. uwch-glinigwyr yn gyfrifol am hysbysu **Iechyd Cyhoeddus Cymru** am friwiau pwysedd dwfn a 4. lle mae **Iechyd Cyhoeddus Cymru** wedi cael ei hysbysu am fodolaeth briwiau pwysedd dwfn, bod proses lle mae'r wybodaeth honno yn cael ei chyfleu i **Arolygiaeth Gofal a Gwasanaethau Cymdeithasol Cymru** neu **Arolygiaeth Gofal Iechyd Cymru** ac awdurdodau comisiynu priodol yn ogystal â theuluoedd pobl | Gweler y Datganiad Ysgrifenedig atodedig |
| **Llywodraeth Cymru** | **Argymhelliad 3**  **3.** proses **Amddiffyn Oedolion Agored i Niwed**:   1. diffinio ei swyddogaethau'n fwy cul ac yn fwy realistig 2. cryfhau canlyniadau amddiffynnol i unigolion lle ceir honiad neu dystiolaeth bod niwed wedi digwydd, drwy sicrhau bod naill ai asesiad gofal neu adolygiad o gynllun gofal yr unigolyn hwnnw yn cael ei gynnal. Dylai'r broses arwain at weithredu penodol yn hytrach na phenderfyniad yn unig, er enghraifft penderfyniad o *gam-drin sefydliadol* 3. sicrhau bod y GIG yn atebol am gyflawni ei gyfrifoldeb arweiniol ar gyfer ymchwilio i gyflyrau mawr a allai fod yn farwol fel briwiau pwysedd dwfn yn y sector gofal preswyl a nyrsio | Gweler y Datganiad Ysgrifenedig atodedig |
| **Crwner Gwent** | **Argymhelliad 4**  **44.** Dylid cynnal cwest, er gwaethaf y ffaith bod marwolaethau **Stanley Bradford**, **Megan Downs**, **Edith Evans**, **Ronald Jones** ac eraill yn hysbys i’r Crwner ac wedi’u cofrestru eisoes | Ymateb dyddiedig 21 Awst 2015    Ymateb dyddiedig 29 Medi 2015 |
| **Heddlu Gwent** | **Argymhelliad 5**  **5.** Bod **Heddlu Gwent** yn rhoi’r wybodaeth a baratowyd gan aelodau'r panel arbenigol i deuluoedd y bobl hŷn yn y chwe chartref sy’n rhan o Ymgyrch Jasmine ac yn sicrhau bod y teuluoedd hyn yn cael cymorth yn ystod y broses hon ac ar ôl hynny | Ymateb dyddiedig 15 Gorffennaf 2015    Ymateb dyddiedig 25 Medi 2015 |
| **Llywodraeth Cymru** | **Argymhelliad 6**  **6.** Bod **GIG Cymru** yn ystyried sut y mae uwch-glinigwyr yn ymgymryd â’r cyfrifoldeb am roi gwybod i'r Crwner am farwolaethau mewn ysbytai ac yn ystyried yr angen am ragdybiaeth gyfreithiol o blaid rhoi gwybod i'r Crwner am farwolaethau preswylwyr cartrefi preswyl a nyrsio | Gweler y Datganiad Ysgrifenedig atodedig |
| **Cyngor Meddygol Cyffredinol (GMC):** | **Argymhelliad 7**  **7.** Bod y **Cyngor Meddygol Cyffredinol (GMC)** yn**:**   1. cydweithio â GIG Cymru i ganfod ffyrdd o reoli gwrthdaro buddiannau sy'n codi yn sgil derbyn cleifion Meddygon Teulu ac unigolion cofrestredig eraill y Cyngor Meddygol Cyffredinol (meddygon ymgynghorol mewn ysbytai er enghraifft) i gartrefi preswyl a nyrsio lle mae meddygon o'r fath yn gyfarwyddwyr cwmni, neu'n perthyn i gyfarwyddwyr y cartrefi hyn 2. sicrhau bod pob Meddyg Teulu ac unigolion cofrestredig eraill y Cyngor Meddygol Cyffredinol yn cael gwybod am yr hyn sy'n cyfrif fel gwrthdaro buddiannau a sut i reoli hyn yn ymarferol. O ystyried y byddai datgan gwrthdaro ar ei ben ei hun wedi bod yn ddull diogelu annigonol o ystyried canfyddiadau'r Adolygiad hwn, efallai y bydd y Cyngor Meddygol Cyffredinol am ystyried yr enghraifft benodol o glinigwyr sy’n berchen ar gartrefi nyrsio a gofal 3. ystyried yn ei adolygiad o'r Gofrestr Feddygol, y potensial ar gyfer cofnodi gwybodaeth am wrthdaro buddiannau sydd wedi'i ddatgan | Ymateb dyddiedig 24 Awst 2015 |
| **Y Cyngor Meddygol Cyffredinol**  **Y Cyngor Nyrsio a Bydwreigiaeth** | **Argymhelliad 8**  **8.** Bod y **Cyngor Meddygol Cyffredinol** a'r **Cyngor Nyrsio a Bydwreigiaeth** yn ystyried yr angen am ddiwygio parhaus i sicrhau bod gweithdrefnau addasrwydd i ymarfer yn cael eu cynnal mor gyflym ag sy'n ymarferol, wrth gynnal eu prif ddiben o amddiffyn y cyhoedd | Cyngor Meddygol Cyffredinol ymateb dyddiedig 24 Awst 2015    Cyngor Nyrsio a Bydwreigiaeth ymateb dyddiedig 4 Medi 2015 |
| **Cyfarwyddwr Erlyniadau Cyhoeddus** | **Argymhelliad 9**  **9.** Bod y **Cyfarwyddwr Erlyniadau Cyhoeddus** yn cyfeirio Ymchwiliad Ymgyrch Jasmine at yr Adran Troseddau Arbennig a Gwrthderfysgaeth (yr Adran Troseddau Arbennig gynt) Gwasanaeth Erlyn y Goron | Ymateb dyddiedig 31 Gorffennaf 2015 |
| **Cyngor Cenedlaethol Penaethiaid yr Heddlu (NPCC)** | **Argymhelliad 10**  **10**. Bod **Cyngor Cenedlaethol Penaethiaid yr Heddlu (NPCC)** yn sicrhau bod blaenoriaeth ymchwiliad heddlu yn cyflawni gallu (a) **Arolygiaeth Gofal a Gwasanaethau Cymdeithasol Cymru (AGGCC)** a (b) rheoleiddwyr proffesiynol, fel y **Cyngor Meddygol Cyffredinol**, y **Cyngor Nyrsio a Bydwreigiaeth** a **Chyngor Gofal Cymru** i ddatblygu camau gweithredu sifil a throseddol; a mynd i'r afael â phryder am addasrwydd honedig i ymarfer o fewn amserlen a ddiffinnir | Ymateb dyddiedig 9 Medi 2015 |
| **Cyngor Cenedlaethol Penaethiaid yr Heddlu (NPCC)** | **Argymhelliad 11**  **11.** Bod **Cyngor Cenedlaethol Penaethiaid yr Heddlu, yr Awdurdod Gweithredol Iechyd a Diogelwch, Arolygiaeth Gofal a Gwasanaethau Cymdeithasol Cymru** a'r rheoleiddwyr proffesiynol yn rhannu'r hyn a ddysgwyd o ganlyniad i’r Adolygiad hwn, gan gydweithio ymhellach i bennu a chadarnhau cydrannau fframwaith ar gyfer cynnal gweithredu amserol ar y cyd yn y dyfodol | Ymateb dyddiedig 9 Medi 2015 |
| **Comisiwn y Gyfraith** | **Argymhelliad 12**  **12.** Bod **Comisiwn y Gyfraith** yn adolygu'r sefyllfa gyfreithiol bresennol mewn perthynas â chwmnïau preifat gyda pherthnasedd penodol at lywodraethu corfforaethol y sector gofal preswyl a nyrsio | Ymateb dyddiedig 23 Medi 2015 |